*Proiect*

**PARLAMENTUL REPUBLICII MOLDOVA**

**LEGE**

**pentru modificarea unor acte normative**

Parlamentul adoptă prezenta lege organică.

**Art. I –** Articolul 561 alineatul (4) din Codul Contravențional al Republicii Moldova nr. 218/2008 (republicat în Monitorul Oficial al Republicii Moldova, 2017, nr. 78-84, art.100) se abrogă.

**Art. II –** Articolul 6 din Legea nr.845/1992 cu privire la antreprenoriat și întreprinderi (Monitorul Parlamentului, 1994, Nr. 2, art.33) cu modificările ulterioare, se completează cu textul:

”să efectueze eliberări de mijloace bănești în numerar astfel cum este prevăzut la art.2 alin.(2) pct.5) din Legea nr. 114/2012 cu privire la serviciile de plată și moneda electronică, în limita sumei existente în sertarul pentru bani al echipamentului de casă și de control sau în alt loc special destinat, amenajat pentru primirea și păstrarea temporară a mijloacelor bănești, deținătorului instrumentului de plată, la cererea expresă a acestuia, pentru retragerea de numerar dintr-un cont de plăți, la executarea unei operațiuni de plată indiferent de suma tranzacției în vederea achiziționării de bunuri și/sau servicii, dar nu mai mult de 1000 lei per tranzacție, și în sumă ce nu depăşeşte cumulativ 100.000 de lei lunar.”

**Art. III –** Articolul 9, alineatul (2) din Legea nr. 1585/1998 cu privire la asigurarea obligatorie de asistență medicală (Monitorul Oficial al Republicii Moldova, 1998, Nr. 38-39, art. 280), cu modificările ulterioare, după cuvântul ”religioase” se completează cu textul, ”, precum și în calitate de nomad digital”.

**Art. IV –** Articolul 5, alineatul (7) din Legea nr. 1466/1998 cu privire la reglementarea repatrierii de mijloace bănești, mărfuri și servicii provenite din tranzacțiile economice externe (Monitorul Oficial al Republicii Moldova, 1998, Nr. 28-29 art. 203), cu modificările ulterioare, se completează cu lit. l cu următorul cuprins:

„l) dacă sumele nerepatriate reprezintă datorii ale unui nerezident cu o valoare de până la 5.000 lei cumulativ și cu termenul de prescripție extinctivă, provenite din tranzacțiile economice externe efectuate de rezident furnizor de servicii ale societății informaționale;”

**Art. V** – Legea nr. 1593/2002 cu privire la mărimea, modul și termenele de achitare a primelor de asigurare obligatorie de asistență medicală (Monitorul Oficial al Republicii Moldova, 2003, Nr. 18-19, art. 57), cu modificările ulterioare, se modifică după cum urmează:

1. La articolul 10, alineatul (2) după cuvintele ”de voluntariat sau religioase” se completează cu textul ”, precum și pentru nomazii digitali, ”;

2. În pct.4 din anexa nr.2, textul ”umanitare, de voluntariat sau religioase” se substituie cu textul ”umanitare, de voluntariat, religioase sau de nomazi digitali”.

**Art. VI –** Articolul 26, alineatul (2) din Legea nr. 411/1995 ocrotirii sănătății (Monitorul Oficial al Republicii Moldova, 1995, Nr. 34, art. 373), cu modificările ulterioare, după cuvântul ”religioase” se completează cu textul ”, precum și pentru nomazii digitali, ”.

**Art. VII –** Legea nr. 105/2003 privind protecția consumatorilor (republicată în Monitorul Oficial al Republicii Moldova, 2024, nr.122-124, art.195), cu modificările ulterioare, se modifică după urmează:

1. În articolul 9, lit. f) va avea următorul cuprins:

„f) să înmâneze bon de casă/document fiscal emis pe suport de hârtie, sau să transmită în formă electronică la numărul de telefon sau adresa electronică indicată, în cazul prezentării până la momentul achitării de către plătitor a datelor privind numărul de telefon sau adresa electronică ori în cadrul sistemului sau platformei electronice de management, sau un alt document care confirmă faptul cumpărării produsului, conform unui regulament aprobat de Guvern;”.

2. În articolul 10, lit. f) va avea următorul cuprins:

„f) să înmâneze bon de casă/document fiscal emis pe suport de hârtie, sau să transmită în formă electronică la numărul de telefon sau adresa electronică indicată, în cazul prezentării până la momentul achitării de către plătitor a datelor privind numărul de telefon sau adresa electronică ori în cadrul sistemului sau platformei electronice de management, sau un alt document care confirmă faptul prestării serviciului, conform unui regulament aprobat de Guvern;”

3. În articolul 28:

la alineatul (4), după textul ”adresa locului de preschimbare a mărfii, ” se completează cu textul ”datele de identificare a persoanei desemnate de comerciant în vederea recepționării mărfii după caz, ” .

se completează cu alineatul (5), cu următorul cuprins:

”(5) Predarea mărfii în vederea preschimbării se face către comerciant (vânzător) ori către o persoană juridică desemnată de către acesta, în baza unui document de predare-primire, cu considerarea condițiilor de publicitate de la alin. (4) privind persoana desemnată.”

**Art. VIII –** Legea nr.220/2007 privind înregistrarea de stat a persoanelor juridice și a întreprinzătorilor individuali (Monitorul Oficial al Republicii Moldova, 2007, Nr. 184-187 art. 711), cu modificările ulterioare, se modifică după urmează:

1. În articolul 2:

noțiunea “act de constituire” va avea următorul cuprins:

“act de constituire - document prin care se constituie persoana juridică și care desemnează înscrisul unic, cât și contractul de constituire și/sau statutul, astfel cum este prevăzut în art. 178 din Codul civil nr. 1107/2002”;

la noțiunea ”întreprinzător individual inactiv”, textul „nu are sucursale” se exclude;

la noțiunea “ghișeul unic” textul „perfectarea actelor de constituire,” se exclude;

Se introduc următoarele noțiuni noi:

„decizia registratorului în domeniul înregistrării de stat - act ce certifică înregistrarea de stat a constituirii, reorganizării, dizolvării, suspendării sau reluării activității persoanelor juridice, sucursalelor acestora, a faptului modificării actelor de constituire ale persoanelor juridice, înscrierii datelor în Registrul de stat, precum și obținerii şi încetării de către persoanele fizice a calității de întreprinzător individual, a constituirii şi încetării activității gospodăriilor țărănești (de fermier), sau după caz, refuzul motivat a înregistrării de stat;”

“formular-tip de act constitutiv - model de act constitutiv ce cuprinde un set predefinit de clauze și care se poate utiliza în procedura de înregistrare a persoanelor juridice, inclusiv și online în conformitate cu prevederile prezentei legi;”

“formular-tip - model de cerere sau alt document utilizat în procedura de înregistrare;

“procedura online a înregistrării de stat – procedura înregistrării de stat a persoanei juridice și a întreprinzătorului individual, care se derulează integral prin mijloace electronice, la distanță;”

1. În articolul 4:

la alineatul (4) textul „ , precum şi altor servicii prevăzute la art.35,” se exclude;

la alineatul (7), textul ” punctelor 1, 2 şi 4” se substituie cu textul ” punctului 2”;

alineatul (8) va avea următorul cuprins:

”(8) În cazul refuzului neîntemeiat din partea solicitantului de a primi documentele conform serviciului solicitat pe suport de hârtie, precum și în cazul emiterii deciziei motivate de refuz a înregistrării, plata nu se restituie.”

1. În articolul 7:

alineatul (1): literele c), c1 ) și e) se abrogă;

se completează cu litera g) cu următorul cuprins:

„g) alte acte sau avize prevăzute de legislație necesar a fi prezentate la înregistrarea de stat.”

1. În articolul 8:

la alineatul (21) după cuvântul „română” se completează cu textul ”de către un traducător autorizat”;

se completează cu alineatul (23) cu următorul cuprins:

,,(23) Organul înregistrării de stat pune la dispoziția solicitanților pe pagina sa web oficială şi pe portalul guvernamental, formulare – tip de acte constitutive și formulare-tip de cereri în limba română, ce pot fi folosite de solicitanți în procedura de înregistrare, inclusiv online.”

1. În articolul 9:

la alineatul (7) după sintagma „în condițiile art. 8 alin. (1) lit. a)”, cuvintele ” sau c)” se exclud.

1. În articolul 11:

la alineatul (1), cuvântul „respingere” se substituie cu cuvântul „refuz”;

se completează cu alineatul (11) cu următorul cuprins:

,,(11) În cazul examinării cererii depuse pentru înregistrarea online, apar suspiciuni de fals cu privire la identitatea solicitantului, a reprezentantului acestuia sau a oricărei alte persoane, a căror identitate este verificată în procedura de înregistrare, registratorul în domeniul înregistrării de stat solicită prezența fizică a acestora.”

1. În articolul 12:

la alineatul (2), textul „și Legea nr.81-XV din 18 martie 2004 cu privire la investițiile în activitatea de întreprinzător” se exclude.

la alineatul (3):

litera c), a patra poziție se abrogă;

se completează cu litera d2) cu următorul cuprins:

„d2) alte acte sau avize prevăzute de legislație în vederea constituirii;”

alineatul (31) va avea următorul cuprins:

“(31) Pentru înregistrarea sucursalelor persoanelor juridice străine, pe lângă documentul prevăzut la alin. (3) lit. b), se depun următoarele documente:

a) regulamentul sucursalei, care trebuie să conțină următoarele date:

- denumirea sucursalei, sediul acesteia (adresa poștală, numărul de telefon/fax,

adresa electronică), genurile de activitate desfășurate de sucursală;

- împuternicirile persoanei care exercită funcții de administrare a sucursalei;

- denumirea, forma juridică de organizare, sediul, genurile de activitate și mărimea capitalului social al persoanei juridice străine;

- mențiunea privind legislația statului sub incidența căreia se află persoana juridică străină;

b) copia actului de constituire al persoanei juridice străine;

c) extrasul din registrul în care este înregistrată persoana juridică străină, traduse în limba română, legalizate în modul stabilit de lege. În cazul în care, autoritățile

competente din țara unde îşi are sediul persoana juridică străină nu emit extrase din registru, se depun documente și informații relevante emise de către terțe părți din țara de reședință conform legislației naționale;

d) situația financiară a persoanei juridice străine potrivit ultimei perioade de raportare.

1. În articolul 13 alineatul (1), litera e) textul ”emisă de instanța judecătorească sau de executorul judecătoresc” se substituie cu textul ”emisă, după caz, de instanța judecătorească, de executorul judecătoresc sau o altă autoritate abilitată”
2. Articolul 15 se completează cu alineatul (11) cu următorul cuprins:

”(11) Documentele prevăzute la alin.(1) se arhivează de organul înregistrării de stat și în formă electronică, într-un format care permite citirea și căutarea pe calculator, inclusiv sub formă de date structurate. Documentele și informațiile depuse pe suport de hârtie sunt convertite în format electronic de organul înregistrării de stat”

1. În articolul 17:

literele c1 ) şi c2 ) se abrogă;

se completează cu litera c3) cu următorul cuprins:

„c3) alte acte sau avize prevăzute de legislație în vederea înregistrării modificărilor.”

1. La articolul 19:

denumirea articolului va avea următorul cuprins: „Articolul 19. Mențiuni și notări în Registrul de stat”

se completează cu alineatul (3) cu următorul cuprins:

„(3) Organul înregistrării de stat efectuează în Registrul de stat notarea cazurilor prevăzute de art. 435 al Codului civil şi alte acte normative, inclusiv rectificarea şi radierea acesteia.”

1. În articolul 22 alineatul (15) se abrogă.
2. În articolul 23 alineatul (4), litera b) va avea următorul cuprins:

„b) hotărârea de dizolvare sau hotărârea de desemnare în calitate de lichidator”

1. La articolul 261:

denumirea articolului va avea următorul cuprins: „Articolul 261 Radierea din Registrul de stat a persoanei juridice care și-a suspendat activitatea”

pe tot cuprinsul articolului, cuvintele „sau întreprinzătorul individual”, „sau a întreprinzătorului individual”, „și întreprinzătorilor individuali” se exclud;

la alineatul (3), pronumele „îl” se substituie cu pronumele „o”;

la alineatul (4), cuvântul „cărui” se substituie cu cuvântul „cărei”, cuvântul „radiat” se substituie cu cuvântul „radiată”;

la alineatul (6), textul „/acestuia” se exclude;

la alineatul (7), cuvântul „restabiliți” se substituie cu cuvântul „restabilite”

1. La articolul 33:

alineatul (1)

la litera i), textul „numărul de identificare personal” se substituie cu textul „număr de identificare de stat al persoanei fizice (IDNP);

la litera i3), după cuvintele „de stat” se completează cu cuvintele „al persoanei fizice”

litera q2) va avea următorul cuprins:

„q2) interdicțiile aplicate, după caz, de instanțele judecătorești, executorii judecătorești sau alte autorități abilitate;”

la litera q3) textul „cu privire la deschiderea, modificarea, suspendarea şi închiderea conturilor bancare curente şi” se exclude;

la litera s), cuvântul „personal” se substituie cu cuvintele „de stat al persoanei fizice”

se completează cu litera t1) cu următorul cuprins:

„t1) ”notări prevăzute de art. 435 al Codului civil şi alte acte normative, inclusiv rectificarea şi radierea acesteia.”

alineatul (2)

la litera a), cuvântul „personal” se substituie cu cuvintele „de stat al persoanei fizice”

la litera c1), după cuvintele „de stat” de completat cu cuvintele „al persoanei fizice”;

litera d1) se abrogă;

se completează cu litera d2) cu următorul cuprins:

„d2 ) ”notări prevăzute de art. 435 al Codului civil şi alte acte normative, inclusiv rectificarea şi radierea acesteia.”

1. În articolul 341, alineatul (2), după cuvintele “capitalul social”, precum şi în final se completează cu cuvântul “notări”;
2. În articolul 36, alineatul (11), cuvintele ”o dată pe an” se substituie cu textul ”cel puțin o dată la 3 ani”.

**Art. IX** – Articolul 13, alineatul (5) din Legea nr. 62/2008 privind reglementarea valutară (republicată în Monitorul Oficial al Republicii Moldova, 2016, nr. 423–429, art. 859), cu modificările ulterioare, se completează cu litera b1) cu următorul cuprins:

”b1) deschiderii de către rezidenți a conturilor destinate efectuării operațiunilor de încasare și plată realizate pentru vânzarea/procurarea de bunuri și/sau servicii exclusiv la export, cu obligarea înregistrării finale a mijloacelor bănești în conturi deschise la băncile licențiate în Republica Moldova.

**Art. X** – Legea nr. 200/2010 privind regimul străinilor (Monitorul Oficial al Republicii Moldova, 2010, Nr. 179-181 art. 610), cu modificările ulterioare, se modifică după cum urmează:

1. Articolul 3 se completează cu următoarea noțiune:

“*nomad digital* – străinul care desfășoară activitate de muncă la distanță prin utilizarea tehnologiei informației și comunicațiilor, în baza unui contract individual de muncă sau unui contract de prestări servicii în cadrul unei persoane juridice, înregistrată în afara Republicii Moldova sau care are calitatea de asociat în cadrul unei persoane juridice înregistrată în afara Republicii Moldova și care poate desfășura activitatea de management al persoanei juridice deținute de acesta, de la distanță, prin folosirea tehnologiei informației și comunicațiilor și care obține dreptul de ședere provizorie în Republica Moldova, în condițiile prezentei legi;”

1. Alineatul (2) al articolului 31 se completează cu litera k), cu următorul cuprins: “k) nomazilor digitali.”
2. Se completează cu articolul 372  cu următorul cuprins:

“Articolul 372. Acordarea și prelungirea dreptului de ședere provizorie pentru nomazii digitali”

1. Dreptul de ședere provizoriu poate fi acordat sau prelungit străinului care se califică drept nomad digital cu condiția, că acesta intenționează să rămână pe teritoriul Republicii Moldova peste termenul legal de ședere, în timp ce continuă să obțină venituri din desfășurarea activității de muncă în baza contractului individual de muncă sau contractului de prestări servicii cu o persoană juridică înregistrată în afară teritoriul Republicii Moldova, sau din activitățile desfășurate printr-o persoana juridică în care are calitatea de asociat și este înregistrată în afara teritoriului Republicii Moldova, la îndeplinirea, în mod cumulativ a următoarelor condiții:
2. dispune de mijloace de întreținere lunare obținute din activitatea desfășurată în cuantum de cel puțin 18 salarii medii prognozate pentru anul curent în Republica Moldova pentru ultimele 6 luni anterioare datei depunerii cererii pentru eliberarea permisului de ședere provizorie;
3. desfășoară și poate confirma desfășurarea activităților din care obține venituri, de la distanță, prin folosirea tehnologiei informației și comunicațiilor pe toată durata de valabilitate a permisului de ședere provizorie solicitată.
4. Cererea de acordare/prelungire a dreptului de ședere provizorie pentru nomadul digital care desfășoară activitate de muncă sau are calitate de asociat va fi însoțită de următoarele acte:
5. documentul de călătorie acceptat pentru autorizarea trecerii frontierei de stat a Republicii Moldova în original și în copie;
6. actul ce atestă dreptul de proprietate sau de folosință asupra locuinței de pe teritoriul Republicii Moldova. În calitate de act ce atestă dreptul de folosință asupra locuinței poate servi contractul de locațiune sau contractul de prestări de servicii de cazare încheiat cu o organizație hotelieră din Republica Moldova;
7. certificatul de cazier judiciar, cazier multilingv sau un alt document cu aceeași valoare juridică, legalizat/apostilat de autoritățile statului a cărui cetățenie străinul o deține, tradus în limba română sau engleză. În cazul în care străinul are o ședere legală de cel puțin doi ani într-o altă țară decât țara a cărei cetățenie o deține, acesta urmează să prezinte certificatul de cazier judiciar sau un alt document cu aceeași valoare juridică, eliberat de autoritățile statului de reședință, tradus și legalizat/apostilat, precum și documentul ce confirmă dreptul de ședere, iar în cazul prelungirii dreptului de ședere acesta nu se prezintă;
8. dovada asigurării medicale valabilă pe teritoriul Republicii Moldova;
9. extrasul bancar în limba română sau engleză ce confirmă încasarea mijloacelor de întreținere lunare obținute din activitatea desfășurată, în cuantum de cel puțin 18 salarii medii prognozate pentru anul curent în Republica Moldova (trei salarii pe lună), pentru ultimele 6 luni anterioare datei depunerii cererii pentru acordarea dreptului de ședere provizorie.

(3) În cazul în care nomadul digital desfășoară activitate de muncă la distanță în cadrul unei persoane juridice înregistrate în afara teritoriului Republicii Moldova, suplimentar documentelor prevăzute la alin. (2), prezintă următoarele acte:

1. o copie legalizată/apostilată și tradusă în limba română a contractului de muncă sau a contractului de prestări servicii, încheiat cu o persoană juridică înregistrată în afara Republicii Moldova;

b) declarația pe propria răspundere că desfășoară activitate de muncă la distanță;

c) actul emis de autoritățile competente ale statului de înregistrare a persoanei juridice străine, eliberat în ultimele trei luni, care să confirme că persoană juridică nu este în insolvabilitate și/sau lichidare, legalizat/apostilat și tradus în limba română;

(4) În cazul în care nomadul digital are calitatea de asociat al unei persoane juridice înregistrate în afara teritoriului Republicii Moldova, suplimentar la documentele prevăzute la alin. (2) prezintă actul emis de autoritățile competente ale statului de înregistrare a persoanei juridice străine eliberat în ultimele trei luni, care să confirme că persoană juridică nu este în insolvabilitate și/sau lichidare, precum și statutul de asociat al solicitantului, legalizat/apostilat și tradus în limba română;

(5) Dreptul de ședere provizorie pentru nomazii digitali este acordat pentru perioada solicitată, dar nu poate depăși doi ani, cu posibilitatea de prelungire pentru o nouă perioadă.”

1. La articolul 4312 :

alineatul (1), litera b) va avea următorul cuprins:

„b) avizul emis de Administrația parcului pentru tehnologia informației;”

alineatul (4), litera b) va avea următorul cuprins:

”„b) avizul emis de Administrația Parcului pentru Tehnologia Informației;”

**Art. XI** – Articolul 34 din Legea nr. 60/2012 privind incluziunea socială a persoanelor cu dizabilități (Monitorul Oficial al Republicii Moldova, 2012, Nr. 155-159 art. 508), cu modificările ulterioare, se completează cu alineatul (51) cu următorul cuprins:

“(51) Angajatorii informează despre locurile de muncă create și/sau rezervate pentru angajarea persoanelor cu dizabilități în condițiile art.14, alin.(1), lit. a1) și b) din Legea nr. 105/2018 cu privire la promovarea ocupării forței de muncă și asigurarea de șomaj.”

**Art. XII** – Articolul 51 alineatul (1) din Legea nr. 308/2017 cu privire la prevenirea și combaterea spălării banilor și finanțării terorismului (Monitorul Oficial al Republicii Moldova, 2018, Nr. 58–66, art.133), cu modificările ulterioare, după textul „persoanelor fizice cetățeni ai Republicii Moldova” se completează cu textul „sau cetățeni ai statelor membre ale Uniunii Europene” și se completează la sfârșit cu cuvintele „sau cetățeni ai statelor membre ale Uniunii Europene”.

**Art. XIII** – Articolul 14, alineatul (1), lit. p) din Legea 202/2017 privind activitatea băncilor (Monitorul Oficial al Republicii Moldova, 2017, 434-439 art. 727), cu modificările ulterioare după textul “, în măsura în care acestea se circumscriu domeniului financiar”, se completează cu textul “și/ sau fac parte din produsul/serviciul bancar aprobat de organul de conducere al băncii”.

**Art. XIV** – Articolul 2 din Legea 234/2021 cu privire la serviciile publice (Monitorul Oficial al Republicii Moldova, 2022, Nr. 34-38 art. 34), cu modificările ulterioare, în definiția centru unificat de prestare a serviciilor publice (centru unificat) textul “(autoritate a administrației publice locale sau misiune diplomatică/oficiu consular)” se substituie cu textul “(autoritate a administrației publice locale, misiune diplomatică/oficiu consular sau o persoană juridică de drept privat care, în limita competențelor delegate în conformitate cu actele normative, prestează servicii publice)”.

**Art. XV** – (1) Prezenta lege intră în vigoare la expirarea a 3 luni de la data publicării în Monitorul Oficial al Republicii Moldova, cu excepția art. XII care va intra în vigoare, odată cu crearea condițiilor tehnice prevăzute la alineatul (3) din prezentul articol

(2) Guvernul, în termen de 3 luni de la data intrării în vigoare a prezentei legi va aduce actele sale normative în concordanță cu prezenta lege.

(3) Identificarea și verificarea identității clienților prin intermediul mijloacelor electronice în privința cetățenilor statelor membre ale Uniunii Europene se va realiza prin intermediul prestatorilor de servicii de încredere certificați și acreditați în condițiile Hotărârii de Guvern nr.977/2023 cu privire la stabilirea metodelor alternative de identificare de la distanță a persoanei fizice și aprobarea Procedurii de identificare a persoanei fizice de la distanță utilizând mijloace digitale

**Președintele Parlamentului**